Tirsdag morgen kort før klokken ni blev Nordjyllands Politi kaldt ud til et biluheld på Østkystvej ved Sæby. En bil var kommet ud i rabatten og var efterfølgende væltet rundt en gang. Det oplyser vagtchef ved Nordjyllands Politi, Aage Pedersen. Det vidne, der kontaktede politiet, kunne fortælle, at der sad en person i bilen, som ikke var fastklemt. Personen var ved bevidsthed, men havde ondt i ryggen. Den person er nu blevet kørt på sygehuset til et check.

Referat:
En person er kørt på sygehuset efter et solouheld ved Sæby.